**Műszaki tartalom beszerzési igényhez**

**gépi földmunkák**

**Igény sorszáma: IG-46050**

**Igény megnevezése:** A MIVÍZ Kft szolgáltatási területén ivóvíz építés-rekonstrukció, helyreállítási munkák során felmerülő gépi földmunkák elvégzése.

**Feladat leírása / műszaki tartalom:** Miskolc város közigazgatási területén a kötelező közüzemi ivóvíz ellátással, szennyvíz- elvezetéssel és tisztítással kapcsolatos feladatokat a MIVÍZ Kft. látja el. A pályázandó feladatok a MIVÍZ Kft. által végzett közüzemi ivóvíz hálózati hibaelhárításokat követő helyreállítási, valamint ütemezett építési munkákhoz (hálózati rekonstrukciók) és közműves szolgáltatást érintő katasztrófahelyzetekhez kötődően felmerülő bontási/építési feladatokhoz kapcsolódnak.

A munkagépek használatára Miskolc Megyei Jogú Város (beleértve Bükkszentlászló, Ómassa, Felsőzsolca, Újmassa, Lillafüred, Alsó- és Felsőhámor, Pereces, Lyukóvölgy és Lyukóbányatelep, Komlóstető, Tapolca, Hejőcsaba, Görömböly, Szirma, és Martinkertváros településrészek) közigazgatási területén, valamint Felsőzsolca város közigazgatási területein kerül sor.

**Feladat meghatározása:**

A Vállalkozó a Megrendelővel megkötött szerződése alapján köteles a feladat elvégzéséhez szükséges munkagépeket és kezelőszemélyzetet biztosítani. A Vállalkozó, a Megrendelő MIVÍZ Kft ügyintézésre kijelölt képviselőjével egyeztet a munkagépek és a kezelőszemélyzet rendelkezésre állásáról, és a feladat elvégzésével kapcsolatos egyéb feladatokról.

* A Vállalkozónak, a Megrendelővel előre egyeztetett munkaterületre kell felvonulnia, utasításai alapján és a megrendelésben rögzített helyszíneken rendelkezésre kell állnia.
* A normál menetű ütemezett munkák esetén a megbízásról szóló elektronikus (e-mail) értesítést a munka kezdetét megelőző nap 1600 óráig szükséges elküldeni a Vállalkozó felé.
* Sürgős, a normál menetű ütemezéstől eltérő eseti megbízásokat szintén elektronikusan (e-mail) szükséges a Vállalkozó felé jelezni, aki 120 percen belül köteles az ütemezésben rögzített helyszíneken rendelkezésre állni. Ebben az esetben telefonos bejelentés is történik. A bejelentéseket a Vállalkozó 700-1800 óráig fogadja. Az ezután érkező bejelentéseket másnapi teljesítéssel kell, hogy vállalja.
* A 700-1800 tartó készenlétért ügyeleti díjat nem számol fel.
* Vállalkozó a feladatok elvégzéséhez szükséges munkaeszköz és kezelőszemélyzetet biztosítja és a feladatokat a munkaeszközökkel és a kezelőszemélyzettel önállóan végzi.
* Hibaelhárítás és az építési munkák során szakaszosan kell földmunkát végezni, és a szerelés ideje alatt a helyszínen tartózkodni ezért az elszámolás órában történik.

**A feladat elvégzésének időbeli hatálya:**

A gépi földmunka feladatok végzésére kötendő szerződés időtartama 12 hónap.

**Ajánlattevők részére előírt további előírások:**

Gazdasági alkalmasság:

* Utolsó két lezárt évben a tevékenységgel összefüggő minimum 50-50 MFt közötti árbevétel,
* Utolsó két lezárt év gazdasági mérleg eredménye pozitív vagy 0,
* 30 napnál nem régebbi adóigazolás köztartozásmentes státuszáról vagy nyilatkozat arról, hogy az Ajánlattevő szerepel a köztartozásmentes adózói adatbázisban.

Műszaki alkalmasság:

* Rendelkezzen minimum 2 db saját üzemeltetésben lévő kombinált árokásó – homlokrakodó munkagéppel az alábbi specifikáció szerint:
* érvényes műszaki vizsga, forgalmi rendszám megléte kötelező, mechanikus kanál gyorscserélővel,
* a saját üzemeltetésében lévő földmunkagépek forgalmi engedélyeinek másolata,
* 40, 50, 80 cm széles mélyásókanállal,
* rézsűkanállal,
* homlokrakodó kanállal,
* bontókalapáccsal.
* Rendelkezzen minimum 1 db gumikerekes forgó felsővázas kotró rakodó géppel az alábbi specifikáció szerint:
* érvényes műszaki vizsga, forgalmi rendszám megléte kötelező,
* mélyásókanállal,
* hidraulikus rézsűkanállal

• Rendelkezzen minimum 1 db minikotróval

• Az Ajánlattevőnek rendelkeznie kell a munkagépek vezetésére szakképzett, főállású munkavállaló személyzettel (tehergépkocsi vezetők),

• Ajánlattevő/Alvállalkozó vállalja, hogy a Megrendelő a meghatározott gépi földmunkavégzés feladat teljesítéséhez szivargyújtóról üzemeltethető GPS helymeghatározó készülék elhelyezését írja elő, úgy azt Ajánlattevő/Alvállalkozó átveszi és a teljesítés során alkalmazza azzal, hogy kifejezetten hozzájárul az éppen aktuális helyzetének az eszköz alapján a Megrendelő által történő ellenőrzéséhez. Ajánlattevő/Alvállalkozó tudomásul veszi, amennyiben a GPS alapú ellenőrzésen rögzített adatok és a gépüzemnaplóban rögzített adatok között jelentős eltérés található, abban az esetben Megrendelő jogosult a GPS alapú ellenőrzés alapján igazolni az Ajánlattevő/Alvállalkozó teljesítését.

**Referenciák:**

Két évre visszamenőleg igazolt közműhálózaton végzett munkavégzés.

**Megrendelői követelmények/elvárások:**

Ütemezett építés, rekonstrukciós, illetve helyreállítással kapcsolatos gépi földmunkához kapcsolódóan az Ajánlattevőnek/Vállalkozónak, a Megrendelővel egyeztetett munkaterületre kell felvonulnia és a munkavégzést a Megrendelő utasításai alapján és helyszíneken elvégeznie.

A gépi munkavégzések igazolására a szabályosan kitöltött gépüzemnapló szolgál, melyet a Mivíz Kft. erre kijelölt munkavállalója aláírásával igazolja.

Az elszámolt útvonal tekintetében a gépüzemnapló mellett a GPS alapú nyomkövető rendszert, valamint az Ajánlattevőnek/Vállalkozónak a telephelyéről történő kiindulást és visszaérkezést kell figyelembe vennie.

Számlázás tárgyhót követően összesítve történik. A számla mellékeltét képezi az elszámolás összesítő táblázat a havi igazolt teljesítményekről, valamint gépüzemnaplók, GPS rendszerből kinyert Társaságunk részére végzett gépi földmunka idősorok, amelyek teljesítését a Mivíz Kft. erre kijelölt munkavállalója aláírásával igazolja.

**Ajánlattevőnek/Vállalkozónak ajánlatot kell adnia a kiírásban meghatározott és részletezett gépi földmunkavégzés feladatok elvégzésének óradíjára (Ft/óra) vonatkozóan. Az ajánlatot 1db földmunkagépre vonatkozóan kérjük megadni.**

|  |  |  |
| --- | --- | --- |
| **Gépi földmunkavégzés** | **Munkanapokon** | **Munkaszüneti napokon** |
| **Ajánlati ár Ft/óra** | |
| Kombinált árokásó-homlokrakodó |  |  |
| Forgózsámolyos kotró rakodó gép |  |  |
| Minikotró |  |  |